Mei | 2012 | SKRYWERS SKRYF
Moenie té rigied beplan nie
Die bekende Holly Lisle stuur vanoggend hierdie raad uit na al ons skrywendes: moenie toelaat dat rigiede beplanning jou kreatiwiteit pootjie nie. Nou hoe nou? Is deeglike beplanning dan nie die beste nie?? Luister bietjie na wat sy te sê het: Lees voort →
Die binneversiering van die skrywer se werkplek
Wat is die belangrikste dinge in 'n skrywer se werkplek?
Ek sien op Facebook het die Boekrakkers van die Lekkerlees Boekrak almal foto's van hul werkplekke geplaas. Al wat leef koekeloer nou of hulle iets op daardie uitstekende skrywer se lessenaar sal kan opmerk wat, as hulle dit sou nadoen, dit vir hulle net dalkies so 'n bietjie van daardie glorie sal bring. Baie groot skrywers poseer agter op hulle boeke in hul studeerkamers waar die groot meesterstukke gebeur. Jy gryp 'n vergrootglas en kyk of jy kan sien presies watter naslaanwerke daar op die boekrak agter die lessenaar is wat jou dalk kan help om ook soos hulle te kan skryf.
Dis egter nie die indrukwekkende studeerkamer of die rakke vol goeie naslaanwerke en die beste tegnologie tot jou beskikking wat eendag van jou 'n puik skrywer gaan maak nie, dis iets heel anders. Lees voort →